હકિકતમાં ભંડારી ઓફસેટ ઈન્ડિયા સોલ્યૂશન નામની એક સંરક્ષણ સલાહકાર કંપની ચલાવતો હતો, જેના પર સ્વિટ્ઝરલેન્ડની કંપની પિલાઈટ માટે જેટ ટ્રેનરના સોદામાં લાંચ લેવાનો આરોપ છે. ભંડારી-વાડ્રા સંબંધોનો ખુલાસો કરનારા રિપોર્ટમાં ન્યૂઝ ચેનલ ટાઈમ્સ નાઉએ દાવો કર્યો છે કે તેની પાસે એવા ઈમેલ છે, જેનાથી સાબિત થાય છે કે, બંને વચ્ચે ગાઢ સંબંધો છે. ચેનલે દાવો કર્યો છે કે, ભંડારીએ વર્ષ 2012ના ઓગસ્ટમાં વાડ્રા માટે 8 લાખ રૂપિયાની એમિરેટ્સ ફ્લાઈટ્સની ટિકિટો ખરીદી હતી.